Gebroeders Luden

De Gebroeders Luden wie in motorrêdingsboat (mrb) fan de Koninklijke Redding-Maatschappij Nederland. Se wie fan 1965 - 1969 stasjoneare op De Skâns (Oostmahorn) en fan 1969 - 1996 yn Lauwerseach. Doe is se troch in Yslânske rêdingmaatskippij oernaam en hat dêr noch oant 2006 tsjinne ûnder de namme Hafbjörg. Yn dat jier is se kocht troch de Stichting tot behoud reddingsboot Gebroeders Luden.

De Gebroeders Luden is boud troch de Bruorren Niestern yn Delfsyl. De kosten waarden foldien út in legaat fan 600.000 gûne fan Jan Anton Willem Luden (1891-1962), in telch út in Hollânske bankiersfamylje, dat troch him ynsteld wie nei oanlieding fan de ferdrinking fan syn âldere broer Hendrik Luden (1885 -1924) yn de Noardsee by Zandvoort. Algemeen Handelsblad, 21 july 1924, foarside: Gemengde berichten. In zee verdronken. (link)

Wiis wurden troch ûnderfining mei de Insulinde en de Neeltje Jacoba waarden yn de generaasje fan rêdingsboaten lykas de Gebroeders Luden (en û.o. de Prins Hendrik, Carlot, Bernard van Leer en Suzanne) technyske ferbetteringen tapast.

Skippers
 Anno Baas
 Tip Snieder
 Willem Wilstra
 Siep Zeeman

 Technyske bysûnderheden 
Lingte: 20,37 m
Breedte: 4,15 m
Kyptanks.
Ticht stjoerhûs. Troch de luchtbuorl yn it stjoerhûs wie it selsrjochtsjende fermogen sterk ferbettere. De boat kaam nei omslaan yn 6 sekonden oerein.
26 luchttichte kompartiminten.
Radar en radiorjochtingsiker.
Magnetysk kompas.
Ynterkom.
Motoren: twa 8 sylinder 140 hk Kromhout 8TS117 disels.
Maks. faasje 10,6 knopen.

Keppeling om utens
 Webstee KNRM
 Locaties rêdingstatsjons fan de KNRM op Google Earth
  Stifting ta behâld rêdingboat Gebroeders Luden

Kategory:Keninklike Nederlânske Rêding Maatskippij
Kategory:De Skâns
Kategory:Nederlânske rêdingsboat
Kategory:Museumskip
Kategory:Skip út 1965